Wêreldbekende kunstenaar Piet Grobler se vrou, kind verongeluk
JY LEES NOU Wêreldbekende kunstenaar Piet Grobler se vrou, kind verongeluk
Die wêreldbekende kunstenaar en illustreerder van meer as 70 kinderboeke, Piet Grobler se vrou, Marie en tiener-dogter, Catherina het oppad na die O.R. Tambo-lughawe verongeluk. Só berig www.ofm.co.za.
Volgens die SABC is Grobler en sy broer Diek, wat ook 'n kunstenaar is, in die ongeluk beseer. Netcare 911-woordvoerder, Jeff Wicks sê hul voertuig het op die R21-hoofweg onklaar geraak waarna 'n bakkie teen hulle vasgery het. Lees die volledige berig by www.ofm.co.za
Piet Grobler, sy vrou Marie en sy dogter Catherina het in die Verenigde Koninkryk gewoon waar hy ‘n dosent by Cambridge is in kinderboek-illustrasies. Grobler het meer as 70 boeke geïllustreer, berig www.nuus24.com
Hy het ook illustrasies gedoen vir Suid-Afrikaanse tydskrifte en koerante, insluitend die Sunday Times se leefstyl-afdeling, SARIE en Insig.
Hy en sy broer is beide in ‘n stabiele toestand in die hospitaal. (Bron: www.nuus24.com)